open-index/open-wikipedia-markdown huggingface dataset:
Ծով է իմ վիշտն, անափ ու խոր

«**Ծով է իմ վիշտն, անափ ու խոր**», Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1917 թվականի փետրվարի 9-ին։ Թումանյանի ընտանիքի արխիվի Նվարդ Թումանյանի ալբոմում պահվում է ստեղծագործության մեկ ինքնագիր։ Բանաստեղծությունն առաջին անգամ տպագրվել է 1921 թվականի Թիֆլիսում լույս տեսնող «Գեղարվեստ» հանդեսի 7-րդ համարի 66֊րդ էջում, այնուհետև՝ Կ․ Պոլսում լույս տեսած «Բանաստեղծություններ» ժողովածուի 45֊րդ էջում, իսկ հետո Թումանյանի երկերի ժողովածուի առաջին հատորի 205֊րդ էջում։

Ստեղծագործությունն արտատպվում է 1920 թվականին Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Խորխե Բլանկո

**Խորխե Բլանկո** (, ), մեքսիկացի երգիչ, դերասան, պարող։ Ավելի հայտնի է Լեոնի դերով «Վիոլետտա (հեռուստասերիալ)» սերիալում։

## Կարիերա
### 2007-2009: High School Musical: La Selección y El Desafío
2007 թվականի կեսերին Channel Latinoamérica և TV Azteca արտադրությամբ High School Musical: La Selección ծրագրին մասնակցումից հետո մեծ համբավ ձեռք բերեց։ Մի քանի ամսվա ընթացքում հանդիսատեսները քվեարկում էին ծրագրի մասնակիցների օգտին, որպեսզի ընտրեն High School Musical: El Desafío ֆիլմի աստղին։
 
2008 թվականի սկզբին Արգենտինա երկրի Բուենոս Այրես քաղաքի կամպուսում նա նկարահանվեց High School Musical: The Challenge ֆիլմում։ Խորխեն խաղաց Խորխեի դերը, որը հանդիսանում էր Քրիստափոր Ռոդրիգեսի ընկերը (Cristobal Orellana)։ Ֆիլմը ներկայացվել է 2008 թվականի սեպտեմբերի 5-ին մեքսիկական թատրոնում։ Պրեմիերան կայացել է 2008 թվականի օգոստոսի 24-ին Մեքսիկայի «National Auditorium»-ում։

### 2010-2011: Highway y Cuando toca la campana
2010 թվականին նա խաղաց Վալերիայի մանկության ընկեր՝ Դիեգոի դերը (Վալերիա Բարոնի)։

2011 թվականին Cuando toca la campana-ի առաջին եթերաշրջանում նա խաղաց գլխավոր դերերից մեկը, իսկ երկրորդ եթերաշրջանի չորս սերիաներում եղել է հատուկ հյուր։ 
 
2011 թվականի մարտին նա գնաց ԱՄՆ՝ մասնակցելու Disney: Disney Channel Games Օլիմպիական խաղերին, որտեղ թիմերը մրցում էին բարեգործական նպատակներով։ Խորխեն մրցում էր դեղին թիմի կողմից՝ ի օգնություն ՅՈՒՆԻՍԵՖ ֆոնդին։ Նա ներկայացնում էր Մեքսիկան։ Նա երևաց «Մենք կարող ենք փոխել աշխարհը» երգի տեսահոլովակում, որը կատարում է Բրիջեթ Մենդերը։

### 2012-: Violetta
2011 թվականի սեպտեմբերին նա սկսեց նկարահանվել Disney-ի, Վիոլետտա սերիալում։ Այնտեղ նա խաղում է Լեոնի՝ Վիոլետտայի սիրելիի («Նրա կյանքի միակ սերը») դերը։ Սերիալի ցուցադրումը սկսեց Լատինական Ամերիկայում, 2012 թվականի մայիսի 14-ին` Disney Channel ալիքում։ Ռուսաստանում սերիալի ցուցադրումը սկսեց 2012 թվականի աշնանը։

Երբ Խորխե Բլանկոն այդ երիտասարդական դրամայի դերասանների հետ Մեխիկոյում էր, նա պատմեց այդ ծրագրի նկարահանման իր փորձի մասին,  որը խոստանում էր զվարճացնել հանդիսատեսներին երաժշտությամբ, ռոմանտիկայով և հումորով։

## Ֆիլմագրություն
* High School Musical: La Selección, 2007 թվական
* High School Musical: The Challenge, 2008 թվական
* Highway: Rodando la Aventura, 2010 թվական
* Cuando toca la campana, 2011 թվական
* «Violetta» - «Виолетта», 2011-2015
* «Tini: la nuova vita di Violetta» - Тини: Новая жизнь Виолетты, 2016 թվական

## Սկավառակագրություն
Դուետ․

Ալբոմ - «TINI նոր կյանք»

2017 թվականին հրատարակեց 4 նոր երգ` «Risky Business», «Summer Soul», «Una Noche», «Gone Is The Night»

2019 թվականին լույս է տեսել EP "Conmigo",  որի մեջ մտան․

# Si Te Tuviera
# Escondida
# Opciones
# Te La Dedico
# Conmigo
# Beautiful Mistake

## Ծանոթագրություններ

Կատեգորիա:Մեքսիկացի դերասաններ
Կատեգորիա:Մեքսիկացի երգիչներ
Կատեգորիա:Մեքսիկացի պարողներ
Կատեգորիա:Մեքսիկացի կինոդերասաններ
Գենադի Աբրամով

**Գենադի Աբրամով** (, ), խորհրդային և ռուս արձակագիր։

## Կենսագրություն
Ծնվել է 1940 թվականի սեպտեմբերի 30-ին, Մոսկվայում։ Տարհանվել է, Մոսկվա վերադառնալուց հետո ընդունվել է դպրոց։ 1958 թվականին ընդունվել է Մոսկվայի Մենդելեևի անվան քիմիատեխնիոլոգիական ինստիտուտը, որն ավարտել է 1963 թվականին։ 1963-1973 թվականներին աշխատել է որպես ինժեներ քիմիկ-տեխնոլոգ ծրագրային ինստիտուտում։ Այդ ժամանակ հետաքրքրվել է գրականությամբ և սկսել է գրել պատմվածքներ։

1973-1975 թվականներին Մոսկվայի մետրոպոլիտենում զբաղվել է գրքավաճառությամբ։ Այդ ժամանակ սկսել է տպագրվել թերթերում և ամսագրերում։

1975 թվականին ավարտել է Կենտրոնական կոմիտեի Մոսկվայի քաղաքային կոմիտեի և Մոսկվայի գրողների միության գրական ստուդիան։ 1975-1990-ական թվականներին «Գյուղական երիտասարդություն» թերթում աշխատել է որպես գիտական խորհրդատու։ 1982 թվականից եղել է ԽՍՀՄ գրողների միության անդամ։ «Ազատ հրաձիգ» մրցանակի դափնեկիր է։

Մահացել է 2011 թվականի հոկտեմբերի 26-ին, Մոսկվայում։

Կինը` Ելենա Դոբուժենսկայան, ամուսնու հիշատակին է նվիրել «Իմ թանկագին տղաներ» գիրքը։

## Ստեղծագործություն
1979 թվականինն հրատարակվել է իր առաջին` «Տաք հագնվել» պատմվածքների գիրքը, սրան հաջորդել է երկրորդ` «Պատահական հոգսեր» գիրքը (երկուսն էլ հրատարակվել են «Երիտասարդ գվարդիա» հրատարակչությունում)։ Այնուհետև տպագրվել են «Առավոտից երեկո» (Խորհրդային գրող), «Անաստվածները» (Մոսկովյան աշխատավոր) գրքերը, «Թռչնակ» վեպը (Երիտասարդ գվարդիա)։

* Տաք հագնվել. պատմվածքներ։ Մոսկվա, Երիտասարդական գվարդիա հրատարակչություն, 1979 թվական, 222 էջ։
* Առավոտից երեկո. պատմվածքներ և վիպակներ։ Մոսկվա, Խորհրդային գրող հրատարակչություն, 1983 թվական, 294 էջ։ 
* Պատահական հոգսեր. պատմվածքներ։ Մոսկվա, Երիտասարդական գվարդիա հրատարակչություն, 1983 թվական, 174 էջ։
* Թռչնակ. վեպ։ Նկարիչ` Ե. Ֆլերովա, Մոսկվա, Երիտասարդական գվարդիա հրատարակչություն, 1990 թվական, 300 էջ։
* Անաստվածներ. պատմվածքներ։ Նկարիչ` Ե. Կորոլկովա, Մոսկվա, Մոսկովյան աշխատավոր հրատարակչություն, 1990 թվական, 300 էջ։

## Քննադատություններ
Առաջին գրքի հրատարակվելուց հետո եղել են արձագանքներ։

Պատմվածքների առաջին` «Տաք հագնվել» ժողովածուն, որը լույս է տեսել «Երիտասարդ գվարդիա» հրատարակչատանը, բարձր է գնահատվել Լեոնիդ Ժուխովիցկու կողմից.

## Ծանոթագրություններ

Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Ռուս արձակագիրներ
Կատեգորիա:Ռուս գրողներ
Յուրի Զաբրոդին

**Յուրի Իվանովիչ Զաբրոդին** (, ), խորհրդային ֆուտբոլիստ, մարզիչ։ ՌԽՖՍՀ ֆուտբոլի վաստակավոր մարզիչ, ԽՍՀՄ սպորտի վարպետ։

## Կարիերա
### Խաղացող
Առաջին ակումբը եղել է Իվանովոյի «Դինամոն»։ 1946 թվականի սեպտեմբերին տեղափոխվել է Լենինգրադ՝ ընդունվելով Պյոտր Լեսգաֆտի անվան ֆիզկուլտուրայի ինստիտուտ։ 1947 թվականին՝ սովորելու ժամանակ, խաղացել է տեղի «Ձերժինեց» ակումբում։ 1948 թվականի հունվարին հրավիրվել է «Զենիթի» հիմնական կազմ, որը հանդես էր գալիս ԽՍՀՄ առաջնության առաջին խմբում։ Մրցաշրջանի ընթացքում ստացել է ծանր վնասվածք, որի պատճառով բաց է թողել այդ մրցաշրջանի մնացած մասը և ամբողջ հաջորդ առաջնությունը։ 1950 թվականին Զաբրոդինը տեղափոխվել է Լենինգրադի «Դինամո», բայց անընդհատ վնասվածքների պատճառով թիմի կազմում չի անց կացրել ոչ մի խաղ։ Վերադառնալով տուն՝ երկու մրցաշրջան խաղացել է «Կրասնոե Զնամյայում», ինչից հետո խաղացել է քաղաքի առաջնությունում։

### Մարզչական
1957 թվականին Զաբրոդինը գլխավորել է «Սիբսելմաշը»։ Հետագայում աշխատել է Նովոսիբիրսկի ՍԿԱ ակումբի հետ։ 1962 թվականին գլխավորել է Իվանովոյի «Տեքստիլշչիկը», որտեղ աշխատել է 13 տարի։  Նրա օրոք ակումբը հաջողությամբ ելույթ է ունեցել ԽՍՀՄ առաջնության առաջին լիգայում։ Թիմի հետ աշխատանքի համար Զաբրոդինն արժանացել է ՌԽՖՍՀ վաստակավոր մարզչի կոչման։ Հետագայում գլխավորել է «Զնամյա Տրուդա», Կեմերովոյի «Կուզբասս» և Սարատովի «Սոկոլ» ակումբները։

Մարզչական կարիերան ավարտելուց հետո մնացել է ապրելու Սարատովում։ Եղել է «Սոկոլի» ՕՌՄՊՄԴ-ի տնօրեն։ Աշխատել է որպես ֆուտբոլային խաղերի տեսուչ։

Մահացել է 2014 թվականի դեկտեմբերի 10-ի գիշերը, կյանքի 88-րդ տարում։

## Ծանոթագրություններ

## Արտաքին հղումներ
* Лучший тренер века
* «Տեքստիլշչիկի» բոլոր ֆուտբոլիստները 
* «Տեքստիլշչիկի» բոլոր մարզիչները 

Կատեգորիա:Զենիթի ֆուտբոլիստներ
Կատեգորիա:ԽՍՀՄ սպորտի վարպետներ
Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Մընացել է բերդը մեզ

**«Մընացել է բերդը մեզ»**, Հովհաննես Թումանյանի քառյակներից՝ գրված 1917 թվականի դեկտեմբերի 26-ին։

## Պատմություն
Թումանյանի ընտանիքի արխիվում պահվում են երեք ինքնագիր, որոնցից մեկը՝ № 8 ծոցատետրի 21֊րդ էջում։ Ստեղծագործությունը 1918 թվականին առաջին անգամ տպագրվել է Թիֆլիսում լույս տեսնող «Ժողովրդի ձայն» թերթի 23֊րդ համարում, այնուհետև՝ Թիֆլիսում լույս տեսած «Բանաստեղծություններ» ժողավածուի 13֊րդ էջում, Կ. Պոլիսում լույս տեսած «Բանաստեղծություններ» ժողավածուի 50֊րդ էջում, ապա՝ Թումանյանի երկերի ժողովածուի առաջին հատորի 206֊րդ էջում։

## Ծանոթագրություններ

Կատեգորիա:Հովհաննես Թումանյանի քառյակներ
Վիկտոր Գոլովատենկո

**Վիկտոր Պետրովիչ Գոլովատենկո** (; ), մոլդովացի ֆուտբոլիստ, պաշտպան։

## Կարիերա
### Ակումբային
«Բույուկան» ֆուտբոլային դպրոցի սան է։ Սկսել է խաղալ «Վիկտորիայում»։ Կարիերայի սկզբում հավաքների է մասնակցել Օդեսայի «Չերնոմորեց» ակումբում, բայց որոշել է վերադառնալ Մոլդովա։ 2007 թվականին վարձավճարով տեղափոխվել է «Խիմկի» ակումբ։

2008 թվականի հունիսի 24-ին ստացել է Ռուսաստանի քաղաքացիություն։

2010 թվականի հունվարի 19-ին մեկնել է «Կուբան» ակումբի՝ մասնակցելու դիտումների։ Փետրվարի 4-ին հայտարարվել է, որ ղեկավարությունը որոշել է պայմանագիր կնքել Վիկտորի հետ, իսկ մարտի 15-ին պաշտոնապես կնքվել է համաձայնագիր։ «Կուբանի» կազմում իր նորամուտը կատարել է մարտի 28-ին՝ առաջնության առաջին տուրի տնային խաղում ընդեմ Կուրսկի «Ավանգարդ» ակումբի, իսկ առաջին գոլը խփել է հունիսի 4-ին՝ առաջնության 14-րդ տուրի՝ Յարոսլավլի «Շիննիկ» ակումբի դեմ խաղի 34-րդ րոպեին։ Վիկտորի գոլը դարձել է միակը խաղում՝ հաղթանակ բերելով Կուբանին։ Ընդհանուր առմամբ Գոլովատենկոն այդ մրցաշրջանում անցկացրել է 30 խաղ՝ խփելով երկու գոլ և թիմի հետ միասին դարձել է Ռուսաստանի Առաջին դիվիզիոնի հաղթող։ Դրանից բացի, առաջնության գրեթե ամբողջ երկրորդ շրջանում Վիկտորը եղել է թիմի ավագը։ Նոյեմբերի 11-ին կայացած «Կուբանի» մրցանակաբաշխության արարողության ժամանակ Վիկտորն ակումբից ստացել է գավաթ «կամքի ու բնավորության համար»։

Հունվարի 10-ին հայտարարվել է, որ Գոլովատենկոն «Կուբանի» հետ չի մեկնել նախամրցաշրջանի հավաքին Թուրքիայում, և նույն օրը տարածվել է տեղեկություն, որ նա դարձել է ազատ գոլծակալ այն պատճառով, որ նրան ժամանակին չի առաջարկվել երկարաձգել գործող պայմանագիրը։ Նոր համաձայնագրի պայմանները Գոլովատենկոյին չեն բավարարել, այդ պատճառով էլ նա մտադրվել է պայմանագիր կնքել Ռուսաստանի կամ Ուկրաինայի ակումբներից մեկի հետ, որը նրան կառաջարկեր ավելի շահավետ պայմաններ։ Հունվարի 10-ին Գոլովատենկոն տեղափոխվել է «Ալանիա»։ Սակայն հունվարի 21-ին հայտարարվել է, որ Գոլովատենկոն «Ալանիայում» չի խաղալու։ 2011 թվականի մարտի վերջին տեղափոխվել է «Սիբիր» ակումբ։ 2016 թվականի հունիսին տեղափոխվել է Բելցիի «Զարյա» ակումբ։

### Հավաքականում
Մոլդովայի ազգային հավաքականում սկսել է խաղալ 2004 թվականից։ Ընդհանուր առմամբ հավաքականի կազմում անցկացրել է 79 խաղ և խփել 4 գոլ։

## Ձեռքբերումներ
; «Շերիֆ»
*Մոլդովայի չեմպիոն – 2002/03

; «Տիրասպոլ»
* Մոլդովայի առաջնության բրոնզե մեդալակիր – 2005/06

; «Կուբան»
*Ռուսաստանի Առաջին դիվիզիոնի հաղթող – 2010

## Ծանոթագրություն

## Արտաքին հղումներ
* Ֆուտբոլիստի էջը Ռուսաստանի Պրեմիեր լիգայի կայքում
* Ֆուտբոլիստի էջը «Խիմկի» ակումբի կայքում
* Статья об игроке и подробная статистика выступлений за «Кубань» в сезоне 2010 года

Կատեգորիա:Խիմկիի ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Մոլդովայի հավաքականի ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Շերիֆի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Քանի՜ ձեռքից եմ վառվել

**«Քանի՜ ձեռքից եմ վառվել»**, Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1917 թվականի դեկտեմբերի 24-ին։ Թումանյանի ընտանիքի արխիվում պահվում են երեք ինքնագրեր, որոնցից մեկը Թումանյանի դուստր Աշխենի ալբոմում է։ Քառյակն առաջին անգամ տպագրվել է 1918 թվականին Թիֆլիսում լույս տեսնող «Ժողովրդի ձայն» թերթի 1-ին համարում, այնուհետև՝ 1922 թվականին Թիֆլիսում հրատարակված Հովհաննես Թումանյանի «Քառյակներ» ժողովածուի 10-րդ էջում և Կ․ Պոլսում լույս տեսած Թումանյանի «Բանաստեղծություններ» ժողովածուի 49-րդ էջում, ապա՝ Թումանյանի երկերի ժողովածուի առաջին հատորի 206-րդ էջում։

## Ծանոթագրություններ

Կատեգորիա:Հովհաննես Թումանյանի քառյակներ
Տրտունջ

**«Տրտունջ»**, Հովհաննես Թումանյանի ստեղծագործություններից, որը գրվել է 1902 թվականի օգոստոսին Բելի Կլյուչում։

## Պատմություն
Եղիշե Չարենցի անվան գրականության և արվեստի թանգարանում ինքնագրով պահպանվում է Թումանյանի նամակը, որտեղ առկա է  «Տրտունջ» ստեղծագործության առաջին տարբերակը։

Առաջին անգամ մեզ չհասած ինքնագրից բանաստեղծությունը տպագրվել է Թիֆլիս լույս տեսնող «Մուրճ» ամսագրրի  1904 թվականի  9֊րդ համարի 76֊րդ էջում, այնուհետև ստեղծագործությունը տպագրվել է 1908 թվականին Բաքվում լույս տեսած Թումանյանի «Բանաստեղծություններ» ժողովածուի 20֊րդ էջում, ապա՝ Թումանյանի Երկերի ժողովածուի 1֊ին հատորի 138֊րդ էջում։

Բանաստեղծությունն արտատպվում է  Բաքվում լույս տեսած Թումանյանի «Բանաստեղծություններ» ժողովածուից։

## Փաստեր
1902 թվականի օգոստոսին 6֊ին Ֆիլիպ Վարդազարյանին ուղված նամակում Թումանյանը գրել, որ անցյալ օրը մի ոտանավոր գրեցի, որը կուղարկեմ շուտով։ Հետագայում՝ օգոստոսի 10֊ին գրած նամակում Թումանյանը նշել է․
Թումանյանի երկրորդ ոտանավորը, որը հեղինակը նույն նամակում ուղարկել է Ֆիլիպ Վարդազարյանին, եղել է օգոստոսի 10֊ին գրած «Ընկերիս» ստեղծագործությունը։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Կոնստանտին Գորդիյուկ

**Կոնստանտին Ալեքսանդրովիչ Գորդիյուկ** (), ռուսական ֆուտբոլիստ, պաշտպան։

## Կարիերա
Նովորոսիյսկի ֆուտբոլի սան է։ 18 տարեկանում իր նորամուտն է կատարել Ռուսաստանի բարձրագույն լիգայում Նովորոսիյսկի «Չեռնոմորեց» ակումբի կազմում։ 2009 թվականի հունվարին պայմանագիր է կնքել Երկրորդ դիվիզիոնի «Ժեմչուժինա-Սոչի» ակումբի հետ։

Պրեմիեր լիգայում անց է կացրել 67 խաղ՝ խփելով 6 խաղ։

## Ձեռքբերումներ
### Թիմային
* Առաջին դիվիզիոնի հաղթող - 2005
*Առաջին դիվիզիոնի բրոնզե մրցանակակիր (2) - 2001, 2007
* «Յուգ» տարածաշրջանի Երկրորդ դիվիզիոնի հաղթող - 2009
* «Զապադ» տարածաշրջանի Երկրորդ դիվիզիոնի արծաթե մրցանակակիր - 2010
* Պրեմիեր լիգայի Գավաթի խաղարկության եզրափակչի մասնակից - 2003

### Անձնական
* «Յուգ» տարածաշրջանի Ռուսաստանի Երկրորդ դիվիզիոնի լավագույն պաշտպան - 2009

## Ծանոթագրություններ

## Արտաքին հղումներ
* 
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Կուբանի ֆուտբոլիստներ
Երազումըս մի մաքի

**Երազումըս մի մաքի**, Հովհաննես Թումանյանի ստեղծագործություններից, որը գրվել է 1917 թվականի դեկտեմբերի 24-ին։

## Պատմություն
Թումանյանի ընտանեկան արխիվում պահվում է երեք ինքնագրեր, որոնցից մեկը Աշխեն Թումանյանի ալբոմում է։ Առաջին անգամ ստեղծագործությունը տպագրվել է 1918 թվականին Թիֆլիսում լույս տեսնող «Ժողովրդի ձայն» թերթի 1-ին համարում, այնուհետև՝ Թիֆլիսում հրատարակված Հովհաննես Թումանյանի «Քառյակներ» ժողովածուի 11-րդ էջում և Կոստանդնուպոլսում լույս տեսած «Բանաստեղծություններ» ժողովածուի 50-րդ էջում, ապա՝ Թումանյանի երկերի ժողովածուի առաջին հատորի 206-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Հարյուր ազգանուն

**Հարյուր ազգանուն** (ինչպես նաև «Բոլոր ազգանունները», «Հարյուր ընտանիքների ազգանուններ», «Բայցզյասին» ), չինական ազգանունների հանգավորված ցանկ։ Լայն ճանաչում ունի Չինաստանում, քանի որ հանդիսացել է հիերոգլիֆներն անգիր սովորելու համար նախատեսված ուսուցողական տեքստ։ Ստեղծվել է Հյուսիսային Սուն կայսրության դարաշրջանի սկզբին։ Հեղինակն անհայտ է։ Սկզբում ցանկը կազմված էր 411 ազգանունից, հետագայում լրացվել է մինչև 504-ի, նրանցից 444-ը կազմված է միայն մեկ հիերոգլիֆից, իսկ 60-ը՝ երկու։

Համարվում է, որ առաջին չորս ազգանունները՝ «Չժաո, Ցյան, Սուն, Լի», դասավորված են ցանկը կազմելու ժամանակների կառավարիչների հերթականությամբ․ Չժաո՝ Սունի կայսրը, Ցյան՝ Ու-Յուե կայսրության վանը, Սուն՝ Ցյան վանի կինը, Լի՝ Հարավային Տան կայսրության վանը։

Ազգանունների հերթականությունը չի արտացոլում նրանց իրական տարածվածությունը, այլ հավաքված է ըստ հանգերի, ցանկի կազմում առոգանության հեշտության։ «100 ազգանունը» «1000 բառի» և «3 բառի» հետ միասին ամբողջացնում է ամենահայտնի մնեմոնիկ տեքստերի եռյակը՝ ուղղված գրագիտության յուրացմանը և հիերոգլիֆների մտապահմանը։ Համառոտ կոչվում է «Երեք, հարյուր, հազար»։


Վերջին չորս հիերոգլիֆների խումբը նշանակում է «այսպես ավարտվեցին հարյուր ազգանունները»։ Այս արտահայտությունը ձևակերպում է ցանկի ավարտը և չի ենթադրում ազգանվան նշանակություն։

## Տես նաև
* Չինական գիր

## Ծանոթագրություններ

## Արտաքին հղումներ
* Հարյուր ազգանունների հոդվածը Բայդուպեդիայում
* Հարյուր ազգանունները խուդունում 

Կատեգորիա:Ազգանուններ
Կատեգորիա:Չինաստանի մշակույթ
Կատեգորիա:Չինարեն
Սոլեն Դյուրան

**Սոլեն Դյուրան** (), ֆրանսիացի ֆուտբոլիստ, որը Ֆրանսիայի ֆուտբոլի կանանց առաջնությունում Ֆրանսիայի ազգային հավաքականի և *Guingamp*-ի դարպասապահն է։ Նախկինում նա 2011-2017 թվականներին խաղացել է Մոնպելյե կանանց ֆուտբոլային ակումբում (*Montpellier HSC*):

## Խաղային կարիերա
### Ակումբային
Դյուրանն իր մասնագիտական կարիերան սկսել է 2009 թվականին *Մոնպելյե* կանանց ֆուտբոլային ակումբում։ Նա նախկինում խաղացել է Սոն է Լուարի *Varennes-le-Grand* -ում (2000-2006 թվականներ), մինչև Շատենոյ լե Ռոյալի համար այն թողնելը, որտեղ նա խաղացել է 2006-2009 թվականներին։

2017 թվականին Դյուրանը միացել է *Guingamp* -ին, որպես հավաքականի մեկնարկային դարպասապահ։

### Միջազգային
2019 թվականին Դյուրանը հրավիրվել է Ֆրանսիայի ազգային հավաքական 2019 թվականի ՖԻՖԱ-ի կանանց ֆուտբոլի աշխարհի առաջնությանը մասնակցելու համար։

## Ծանոթագրություններ

## Արտաքին հղումներ

* 
*Player profile  Ֆրանսիայի ֆուտբոլի ֆեդերացիա
*Player profile  2019 թվականի ՖԻՖԱ-ի կանանց ֆուտբոլի աշխարհի առաջնություն
* MHSC player profile

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի դարպասապահներ
Կատեգորիա:Ֆուտբոլիստուհիներ
Ռենե Ռապեն

**Ռենե Ռապեն** (, ),  ֆրանսիացի գրող, բանաստեղծ, աստվածաբան, պատմաբան, բանասեր, պոեմների, գրաքննադատությունների և աստվածաբանական աշխատությունների հեղինակ։

## Կենսագրություն

1639 թվականին մտել է ճիզվիտական միաբանություն, հետո եղել է անտիկ գրականության և հռետորության պրոֆեսոր։ Նրա կենսագրության մանրամասներ շատ քիչ են պահպանվել։ Եղել է Ալֆոնսո Մանչինիի՝ Մազարինիի եղբորորդին, 1667 թվականից եղել է Լամոնյոնի ակադեմիայի անդամ։ Մասնակցել է իր ժամանակների կրոնականության և գրական բանավեճերի՝ հարձակվելով յանսենիստների վրա և վիճաբանելով Վավասերի հետ։

Ռապենի ստեղծագործական ժառանգությունը ներկայացված է ինչպես բանաստեղծություններով (ֆրանսերեն և լատիներեն), այնպես էլ արձակով։ Նրա «Eglogae sacrae» (1659) ստեղծագործության համար նրան սկսել են կոչել «երկրորդ Թեոկրիտ»։

Նրա ամենահայտնի ստեղծագործություններից է «Hortorum libri IV» (1659) ուսուցողական լատինական պոեմը, մի քանի անգամ թարգմանվել է անգլերեն և ֆրանսերեն։ Ռապենի քննադատական-էսթետիկական ստեղծագործություններից, որտեղ նա միշտ գերադասել է արհեստականությունը իսկական ինքնատիպությունից, Վերգիլիոսին՝ Հոմերոսից, հայտնի են «Observations sur les poèmes d’Horace et de Virgile» (1669), «Réflexions sur l’usage de l’éloquence de ce temps» (1672), «Réfléxions sur la Poétique d’Aristote et sur les ouvrages des poètes anciens et modernes» (1674)։ Ռապենի ստեղծագործությունները մի քանի անգամ հրատարակվել են Ամստերդամում  (1693, 1709) և Հաագայում (1725)։ 1865 թվականին Օբինոն առաջին անգամ հրատարակել է նրա «Mémoires sur l’Eglise et la Société» գործը։ 1861 թվականին հրատարակվել է նրա «Histoire du jansénisme» աշխատանքը, որը 19-րդ դարում ճանաչվել է որպես արժեքավոր աղբյուր՝ յանսենիզմի պատմության ուսումնասիրության համար։

## Ծանոթագրություններ

## Արտաքին հղումներ
* Սեղմ կենսագրություն 

Կատեգորիա:Ֆրանսիացի գրողներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի աստվածաբաններ
Կատեգորիա:Ֆրանսիացի պատմաբաններ
Կատեգորիա:Ֆրանսիացի գրաքննադատներ
Կատեգորիա:Բանաստեղծներ այբբենական կարգով
Բերտրան Կանտա

**Բերտրան Կանտա** (, ), երաժիշտ, բանաստեղծ, ֆրանսիական *[[Noir Désir]]* ռոք խմբի առաջատարը և մենակատարը։

## Կենսագրություն
Լինելով *Noir Désir* խմբի առաջատար` Բերտրան Կանտան դարձել է 1990-ական թվականների ֆրանսիական երաժշտության ամենահայտնի դեմքերից մեկը։

Հետևելով իր քաղաքական ձախ հայացքներին՝ նա հանդես է եկել ընդդեմ գլոբալիզացիայի, ֆաշիզմի, Բորդոյի տեղանքի անապատացմանը և 2003 թվականին Իրաք ներխուժմանը։

Ամուսնացել է 1997 թվականին Քրիստինա Ռադիի հետ, ունեցել են երկու երեխա՝ որդին՝ Միլոն (ծնված 1997 թվականին) և աղջիկը՝ Ալիսան (ծնված 2002 թվականին)։

## Մարի Տրենտինյանի մահ
2003 թվականի հուլիսի 27-ի գիշերը Վիլնյուսի հյուրանոցում կոնֆլիկտ է տեղի ունեցել կոնֆլիկտ Բերտրան Կանտայի և նրա ուղեկցուհու՝ ֆրանսիացի հայտնի դերասանուհի Մարի Տրենտինյանի (դերասան Ժան Լուի Տրենտինյանի դուստրը) միջև, որի հետ նա մեկ ու կես տարի սիրային հարաբերություններ է ունեցել։ Դաժան ծեծի և դեմքին բազմաթիվ հարվածների հետևանքով Մարին ընկել է կոմայի մեջ և առանց գիտակցության գալու օգոստոսի 1-ին Նյոյի սյուր Սենի ֆրանսիական կլինիկայում մահացել է ուղեղի այտուցվածությունից, որը գլխի ծանր վնասվածքի պատճառով էր։

Հայտնի դերասանուհու մահը Ֆրանսիայում զգացմունքների տարափ առաջացրեց։ Կանտան ձերբակալվեց և տարվեց Լիտվայի բանտային հիվանդանոց։ Մարիի մայրը՝ Նադին Տրենտինյանը, խիստ պատիժ էր պահանջում Բերտրանի համար։ Կանտայի ընկերները պնդում էին, որ նա ոչ գիտակից վիճակում է եղել և դիտավորություն չի ունեցել վնաս պատճառել։ 2004 թվականի մարտին նա դատապարտվել է 8 տարվա ազատազրկման։ Նախ Մարիի ընտանիքի, ապա Բերտրան Կանտայի կողմից բողոքարկում է ստացել, սակայն երկու կողմերն էլ ի վերջո որոշել են հետ վերցնել իրենց բողոքարկումը, այդ իսկ պատճառով 8 տարվա ազատազրկման դատավճիռը դարձել է վերջնական։ Իր փաստաբանների խնդրանքով Կանտան լիտվական բանտից 2004 թվականի սեպտեմբերի 28-ին տեղափոխվել է Մյուրեում (Ֆրանսիա) գտնվող բանտ։

2003 թվականի սեպտեմբերի 11-ին Լանդերում գտնվող Կանտայի տանը հրդեհ է բռնկվում։ Շատերը կասկածում էին, որ դա կապված է եղել Մարի Տրենտինյանի մահվան հետ։

2007 թվականի հոկտեմբերի 16-ին Կանտան ժամկետից շուտ ազատվում է։

## Ծանոթագրություններ

## Արտաքին հղումներ
* Noir Desir-ի պաշտոնական կայք 

Կատեգորիա:Ֆրանսիացի երաժիշտներ
Կատեգորիա:Ֆրանսիացի բանաստեղծներ
Կատեգորիա:20-րդ դարի բանաստեղծներ
Կատեգորիա:Ֆրանսիացի երգիչներ
Կատեգորիա:Ֆրանսիացի կիթառահարներ
Կատեգորիա:Բանաստեղծներ այբբենական կարգով
Կատեգորիա:Ֆրանսիացի երգահաններ
ՖԱ Սապմի

**ՖԱ Սապմի**, ֆուտբոլային միություն, որը հանդիսանում է Սապմի ֆուտբոլային թիմի հիմնադիրը և ներկայացնում է բնիկ Սաամայի ժողովրդին։ Այն ոչ թե ՖԻՖԱ-ի կամ ՈՒԵՖԱ-ի անդամ է, այլ Անկախ Ֆուտբոլային ասոցիացիաների կոնֆեդերացիայի (''ConIFA'') անդամ։ ՖԱ Սապմիի նախագահն է Յոքմուկկից (Շվեդիա) Հական Քուորակը։ ՖԱ Սապմին հիմնադրվել է 2014 թվականի մարտին, որպես 2003 թվականի Սաամի Ֆուտբոլային ասոցիացիայի իրավահաջորդ, որը մի քանի տարի չէր աշխատում և ուներ տարբեր ֆինանսական խնդիրներ։

2014 թվականին ՖԱ Սապմին հյուրընկալել է *ConIFA* աշխարհի գավաթի խաղարկությանը։

Սապմին մասնակցել է ԿՏՖՖ-ի 50-ամյակին Հյուսիսային Կիպրոսում 2005-ին, պարտվելով  Հյուսիսային Կիպրոսի և Կոսովոյի դեմ հանդիպումների ընթացքում գրավեց  երրորդ տեղը։

2006 թվականին  նոյեմբերին Սապմին մասնակցեց և նվաճեց Օլիմպիական առաջին *VIVA* Աշխարհի գավաթը, որը կազմակերպեց *NF-Board- ը*։ Սապմին հաղթել է թե՛ հյուրընկալ երկրին, թե՛ Մոնակոյին։ Երեք խաղերի ընթացքում դարձել են 42 տպավորիչ գոլերի հեղինակ։

2019 թվականին Սապմին մասնակցել է Անկախ Ֆուտբոլային ասոցիացիաների կոնֆեդերացիայի *(CONIFA) Sportsbet.io* Եվրոպայի գավաթին, որտեղ զբաղեցրել է 7-րդ տեղը, հաղթելով  Սեկեյ Լենդին`3:2 հաշվով, որը նրանց առաջին հաղթանակն էր ամբողջ մրցաշարի ընթացքում։

## Ծանոթագրություններ

## Արտաքին հղումներ
* FA Sápmi Facebook-ում



Կատեգորիա:Ֆուտբոլը Նորվեգիայում
Կատեգորիա:Ֆուտբոլը Շվեդիայում
Ամուսնալուծություն իտալական ձևով (ֆիլմ)

**«Ամուսնալուծություն իտալական ձևով»** () իտալացի ռեժիսոր Պիետրո Ջերմիի գեղարվեստական ֆիլմն  է, էկրան է բարձրացել 1961 թվականին։ Իտալական կատակերգության դասական օրինակ է։ Ֆիլմն արժանացել է «Օսկար»  և «Ոսկե գլոբուս» մրցանակների։

Գլխավոր դերերում խաղացել են Մարչելո Մաստրոյանին և Դանիելա Ռոկան |it|Daniela Rocca։ Ֆիլմը միջազգային ճանաչում բերեց Ստեֆանի Սանդրելիին, որը նկարահանումների ընթացքում դարձել է  15 տարեկան։

## Սյուժե
Գլխավոր հերոսը Դոն Ֆերդինանդո Չեֆալուն է (տան անդամների համար՝  Ֆեֆե), նա բարոն է, փոքիկ սիցիլիական քաղաքի բնակիչ, որտեղ բոլորն իրար դեմքով ճանաչում են։ Ֆերնանդոն ունի մի հմայիչ զարմուհի՝ Անժելան։ Ֆեֆեն, որը սարսափելի ձանձրացրել է կնոջից, սիրահարվում է երիտասարդ գեղեցկուհուն։

1950-ական թվականների իտալական օրենքներով օրինական կարգով ամուսնալուծվելը գրեթե անհնար էր։ Ֆեֆեն մշակում է մի խորամանկ ծրագիր։ Ըստ նրա ծրագրի՝ կինն իրեն դավաճանում է, ինչի արդյունքում, ինքը, խանդի հողի վրա, սպանում է կնոջը։Նա լավ հասկանում է, որ դատարանի դատավճիռն այդ արարքի համար, որի նպատակը ամուսնու պատիվը  պաշտպանելն է, մարդասիրական կլինի։  Երեք տարին չլրացած՝ Ֆեֆեն դուրս է գալիս բանտից և ամուսնանում է Անժելայի հետ։ Ֆիլմն ավարտվում է զբոսանավի վրա տեսարանով։ Գլխավոր դերակատարը համբուրվում է գեղեցկուհի կնոջ հետ, իսկ վերջինս սիրահետում է երիտասարդ նավաստու հետ…

## Դերերում
* Մարչելո Մաստրոյանի — *Ֆերդինանդո Չեֆալու (կրկնօրինակում է Եվգենի Վեսնիկը)*
* Դանիելա Ռոկա — *Ռոզալիա Չեֆալու (կրկնօրինակում է Տամարա Նոսովան)*
* Ստեֆանիա Սանդրելի՝  *Անժելա (կրկնօրինակում է Օլգա Կրասինան)*
* Լեոպոլդ Տրիեստե՝  *Կարմելո Պատանե (կրկնօրինակում է Գեորգի Վիցին)*
* Օդոարդո Սպադարու՝  *դոն Գաետանո Չեֆալու (կրկնօրինակում է Վլադիմիր Բելոկուրովը)*
* Մարգարիտա Ջիրելի՝  *Սիսինա (կրկնօրինակում է Մարգարիտա Կորաբելնիկովան)*
* Անժելա Կարդիլե՝ *Ագնեզե (կրկնօրինակում է Կլարա Ռումյանովան)*
* Լանդո Բուցանկա՝ *Ռոզարիո Մուլե (կրկնօրինակում է Լև Պոլյակով)*

## Մրցանակներ
* 1962 թվական՝ ֆիլմը ներառվել է Կաննի կինոփառատոնի մրցութային հիմնական ծրագրի մեջ և  լավագույն կատակերգության համար մրցանակ է շահել։
* 1962 թվական՝ National Board of Review ԱՄՆ կինոքննադատների ազգային խորհրդի մրցանակ՝ լավագույն արտասահմանյան ֆիլմի համար։
* 1963 թվական՝ «Օսկար, 1963»  մրցանակ՝ լավագույն ինքնատիպ սցենարի համար, ինչպես նաև երկու անվանակարգեր․ լավագույն ռեժիսոր (Պիետրո Ջերմի)և լավագույն դերասան (Մարչելո Մաստրոյանի)։
* 1963 թվական՝ «Ոսկե գլոբուս» մրցանակ՝ կատակերգության կամ երաժշտական ֆիլմի մեջ լավագույն տղամարդու դերի համար (Մարչելո Մաստրոյանի), ինչպես նաև Սամյուել Գոլդվինի մրցանակ։
* 1963 թվական՝ ԱՄՆ ռեժիսորների Գիլդիի մրցանակ (Պիետրո Ջերմի)։
* 1964 թվական՝ *[[BAFTA]]  1964* մրցանակ՝  լավագույն տղամարդու դերի համար|լավագույն արտասահմանցի դերասան (Մարչելո Մաստրոյանի), ինչպես նաև երկու անվանակարգեր՝ լավագույն ֆիլմ և լավագույն արտասահմանցի դերասանուհի (Դանիելա Ռոկա)։

## Ծանոթագրություններ

## Արտաքին հղումներ
* 

Կատեգորիա:1961 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Դրամա ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:1960-ականների իտալերեն ֆիլմեր
Պետրովո (Բոսնիա և Հերցեգովինա)

**Պետրովո**  (, , ), քաղաք Սերբական Հանրապետության հյուսիսում։ Տեղակայված է ԲևՀԴ (Բոսնիա և Հերցեգովինա) հետ սահմանին։ Համանուն համայնքի վարչական կետնրոնը Դոբոյ շրջանում։

## Բնակչություն
Ըստ 2013 թվականի մարդահամարի տվյալների քաղաքի բնակչությունը կազմում է 2&nbsp;322 մարդ, իսկ համայնքի բնակչությունը՝ 7&nbsp;010 մարդ։

1991 թվականի մարդահամարի համաձայն քաղաքում ապրել է 2&nbsp;911 մարդ, որոնցից՝
* սերբեր - 2694 (92,55 %),
* հարավսլավներ - 70 (2,40 %),
* բոսնիական մուսուլմաններ - 54 (1,86 %),
* խորվաթներ - 18 (0,62 %).
* այլազգիներ - 75 (2,58 %).
:Ընդամենը։ 2911 մարդ

## Ծանոթագրություններ

## Արտաքին հղումներ
* 

Կատեգորիա:Բոսնիա և Հերցեգովինայի բնակավայրեր
Ի՞նչ է պատահել քարտուղար Կիմին

***Ի՞նչ է պատահել քարտուղար Կիմին***, 2018 թվականին նկարահանված հարավկորեական հեռուստասերիալ է, որի գլխավոր դերերը մարմնավորել են՝ Փակ Սո Ջունը և  Փակ Մին Յունգը։ Սերիալը ցուցադրվել է tvN հեռուստաալիքով՝ 2018 թվականի հունիսի 6-ից հուլիսի 26-ը, չորեքշաբթի և հինգշաբթի օրերին, 16 դրվագներով։

Այն կաբելային հեռուստատեսության պատմության մեջ ամենաբարձր վարկանիշ ունեցող կորեական հեռուստասերիալներից մեկն է։

Այս դրաման 2018 թվականին Գուգլում ամենաշատը որոնված կորեերեն դրաման է՝ Հարավային Կորեայում և երրորդը՝ Թայվանում։

## Սյուժե
Սյուժեն ծավալվում է խոշոր ընկերության փառասեր փոխնախագահ` Լի Յոն Չժունի և նրա չափազանց ընդունակ քարտուղարուհու` Կիմ Մի Սոյի շուրջ։ Թյուրիմածություն է առաջանում, երբ նա հայտարարում է, որ ինը տարվա աշխատանքից հետո նա ցանկանում է հեռանալ աշխատանքից։

## Դերերում
### Գլխավոր

* Փակ Սո Ջուն` Լի Յոն Չժուն / Լի Սուգ Հյուն
** Մուն Վու Ջին, որպես 9-ամյա Լի Յոն Չժուն

: Յումայեոնգ ընկերության նախագահն ու փոխնախագահը։ Նա աշխատասեր է և ընդունակ, բայց նրա նարցիսիզմը խանգարում է Միսոյին աշխատել նրա հետ։ Ավելի ուշ նա   ուժեղ զգացմունքներ է դրսևորում Միսոյի նկատմամբ, այն բանից հետո, երբ գիտակցում է, որ կարող է կորցնել նրան։

* Փակ Մին Յունգ` Կիմ Մի Սո
** Կիմ Ջի Յու, որպես 5-ամյա Կիմ Մի Սո։ Բարձր որակավորում ունեցող քարտուղարուհի, ով Յոն Չժունի հետ աշխատել է ինը տարի։ Շուտով նա պատասխանում է Յոն Չժունի զգացմունքներին`հասկանալով, որ նա իր մանկության մի մասն է եղել։

## Սոունդթրեք
### Մաս 1

### Մաս 2

### Մաս 3

### Մաս 4

### Մաս 5

### Մաս 6

### Մաս 7

### Մաս 8

## Ծանոթագրություններ

## Արտաքին հղումներ
*  
* What's Wrong with Secretary Kim webtoon at TappyToon

Կատեգորիա:Կորեերեն հեռուստասերիալներ
Կատեգորիա:Հարավկորեական ռոմանտիկ կատակերգական հեռուստասերիալներ
Չճանաչված պետությունների ֆուտբոլի Եվրոպայի առաջնություն 2019

**2019 թվականի ԿոնԻՖԱյի Եվրոպայի ֆուտբոլի գավաթ**, պետությունների, փոքրամասնությունների, քաղաքացիություն չունեցող երկրների և ՖԻՖԱ-ի կազմում չմտնող ֆուտբոլի միջազգային մրցաշար, որը կազմակերպվել է Անկախ ֆուտբոլային ասոցիացիաների կոնֆեդերացիայի կողմից։ Կայացել է Արցախում։

****

## Մրցաշար
2018 թվականի օգոստոսի 19-ին Անկախ ֆուտբոլային ասոցիացիաների կոնֆեդերացիան հայտարարել է, որ 2019 թվականի մրցաշարն անցկացվելու է Արցախում։

### Վայրեր
Մրցաշարը անցկացվել է 4 քաղաքներում՝ Ստեփանակերտ (մայրաքաղաք), Ասկերան, Մարտակերտ և Մարտունի։




## Մասնակիցներ
Ի սկզբանե նախատեսվել էր 12 թիմերի մասնակցություն։ Մրցակից թիմերն են՝ Պադանիա (2017 թվականի ԿոնԻՖԱյի Եվրոպայի ֆուտբոլի գավաթի հաղթող) և Արցախ, որպես 2019 թվականի Եվրոպայի ֆուտբոլի առաջնության հյուրընկալող։ Վիճակահանությունից  հետո թիմերի բաշխվել են 2 խմբերում (8 թիմ)։

## Խաղեր
### Խմբային փուլ

#### Ա խումբ

|}

#### Բ խումբ

|}

### Փլեյ-Օֆֆ
#### Կիսաեզրափակիչներ

#### Երրորդ տեղի խաղ

#### Եզրափակիչ

### Տեղեր գրավելու ռաունդ
#### Տեղեր գրավելու ռաունդ 1

#### Տեղեր գրավելու ռաունդ 2

## Վերջնական արդյունքներ

## Ծանոթագրություններ

## Արտաքին հղումներ
* ConIFA-ի պաշտոնական կայքը
* ConIFA-ի պաշտոնական Թվիթթերի էջը

Կատեգորիա:2019 ֆուտբոլում
Մարասկինո

**Մարասկին, մարասկինո** (), անգույն, չոր, մրգային լիկյոր՝ պատրաստված մարասկինյան բալից (). բալը մանրացվում է կորիզի հետ միասին, որպեսզի խմիչքին դառը նուշի համ հաղորդի։ Իրական մարասկինը պահվում է 3 տարուց ոչ պակաս, խմիչքում ալկոհոլի առակայությունը 32 % է։

## Պատրաստում
[thumb|ձախից|120px|Օրիգինալ «Մարասկինո» [Զադարից]]
Պատրաստման գործընթացը նման է կոնյակի պատրաստման գործընթացին։ Այնուհետև մարասկինոյին ավելացնում են շաքարային օշարակ, իսկ որոշ ժամանակ պահելուց հետո՝ ֆիլտրման փուլն է տեղի ունենում։ Մարասկինոն մրգային այլ լիկյորներից տարբերվում է նրանով, որ նրա արտադրության մեջ չի կիրառվում հյութ կամ մրգային էքստրակտ։

## Պատմություն
Մարասկինոյի արտադրությունն առաջին անգամ տեղի է ունեցել 1821 թվականին Խորվաթիայի Զադար քաղաքում։ 8 տարի անց այս խմիչքի արտադրության սեփականատերը՝ կոմերսանտ Ջիրոլամո Լուկսարդոն, ստացավ լիկյորի այս տեսակն արտադրելու մենաշնորհը։ Երկրորդ համաշխարհային պատերազմից հետո, երբ Զադարը հայտնվեց Հարավսլավիայի կազմում, Լուկսարդոյի ժառանգները Պադովայի մերձակայքում հիմնեցին նոր գործարան։ Այժմ նրանց լիկյորն արտադրվում է *«Luxardo Maraschino»* անվանման ներքո, իսկ խորվաթական մարասկինոն կրում է *«Original Maraschino from Zadar»* անվանումը։

## Կիրառություն
Մարասկինոն հաճախ կիրառվում է աղանդերների, պաղպաղակի, կոկտեյլների բաղադրատոմսերում կամ աղցաններում՝ հատուկ համ հաղորդելու համար։

## Տես նաև
* Լիկյոր

## Ծանոթագրություններ

## Գրականություն
* 
* 

## Արտաքին հղումներ
* Մարասկինոյի իտալացի արտադրող Լուկսարդոյի պաշտոնական կայքը

Կատեգորիա:Ալկոհոլային խմիչքներ
Կատեգորիա:Լիկյորներ
Կատեգորիա:Խորվաթական խոհանոց
Իլուկստեի շրջան

**Իլուկստեի շրջան** (), վարչա-տարածքային միավոր Լատվիայի Հանրապետության արևելքում՝ Սելիա տարածաշրջանում, սակայն վիճակագրական տվյալներով մտնում է Լատալե տարածաշրջանի կազմի մեջ։ Շրջանը բաղկացած է վեց վոլոստներից, վարչական կենտրոնն է Իլուկստե քաղաքը։ Շրջանը ստեղծվել է 2003 թվականին, իսկ 2009 թվականի հուլիսի 1-ին նրա մեջ է ներառվել Դվիետեյի և Էգլայնեյի վոլոստները, ինչպես նաև Սուբատե քաղաքը հարակից գյուղական տարածքներով։ 2010 թվականի սկզբում այս գյուղական տարածքների հիման վրա ստեղծվեց Պրոդեյի վոլոստը։

## Բնակչություն
2009 թվականի հունվարի 14-ի դրությամբ շրջանի բնակչությունը կազմում էր 9231 մարդ։

2011 թվականի Լատվիայի բնակչության մարդահամարի արդյունքներով ազգային կազմն էր՝

## Տարածքային բաժանում
* Իլուկստե քաղաք ()
* Սուբատե քաղաք ()
* Բեբրենեյի վոլոստ ()
* Դվիետեյի վոլոստ ()
* Պիլսկալնեյի վոլոստ ()
* Պրոդեյի վոլոստ ()
* Շեդերեյի վոլոստ ()
* Էգլայնեյի վոլոստ ()

## Ծանոթագրություններ

## Արտաքին հղումներ
* Շրջանի պաշտոնական կայքը 

Կատեգորիա:Լատվիայի շրջաններ
Նոնկոնֆորմիզմ

**Նոնկոնֆորմիզմ** ( «ոչ» + ուշ  «նման, համապատասխան»), առանձնյակի ձգտումը՝ մնալ կողմնակից և պնդել այն տեսակետները, կարծիքները, ընկալման արդյունքները և այլն, որոնք գերակշռում են տվյալ հանրությունում կամ խմբում։ Հաճախ համարվում է «նեգատիվիզմ» հասկացության հոմանիշ 
և «կոնֆորմիզմ» հասկացության հականիշ։ Որոշ դեպքերում նոնկոնֆորմիզմ է կոչվում պարզապես անհատի պատրաստակամությունը՝ պնդել իր դիրքորոշումն այն դեպքերում, երբ այն հակասում է մեծամասնության տեսակետին։ Այդպիսի դեպքերում այդ երևույթն առանձնացվում է «**անտիկոնֆորմիզմ**» հասկացությունով ( «հակա-» բառից).

## Նոնկոնֆորմիզմ և կոնֆորմիզմ

Նոնկոնֆորմիզմը հաճախ հակադրվում է կոնֆորմիզմին, բայց ավելի մանրամասն քննության դեպքում վարքի այդ ձևերի միջև հայտնաբերվում են շատ ընդհանրություններ։ Նոնկոնֆորմիստական ռեակցիան, ինչպես և կոնֆորմիստականը, պայմանավորվում և որոշվում է խմբային ճնշմամբ, կախված է նրանից, թեև իրականանում է «ոչ» տրամաբանությամբ։ Վարքային նեգատիվիզմը հաճախ կապված է այն բանի հետ, որ կանկրոտ անհատը հրաժարվում է հայտնվել խմբում ընդգրկվելու փուլում, երբ նրա համար գլխավոր անհատական խնդիրն է «լինել և, որ գլխավորն է, թվալ ոչ այնպիսին, ինչպիսին բոլորն են»։ Ե՛վ կոնֆորմիզմի, և՛ նոնկոնֆորմիզմի ռեակզիաներին շավ ավելի զգալիորենհակադրվում է խմբում անհատականության ինքնորոշման ֆենոմենը։

Նշվում է նաև, որ և՛ կոնֆորմիստական, և՛ նոնկոնֆորմիստական վարքը հաճախ հանդիպում է սոցիալ-հոգեբանական զարգացման ցածր մակարդակ ունեցող խմբերում և որպես կանոն՝ հատուկ չեն բարձր զարգացում ունեցող հանրության անդամներին։

## Փորձարարական հետազոտություններ
Հայտնի են նոնկոնֆորմիզմի հետևյալ փորձարարական հետազոտությունները.
* 1951 թվական – «Աշի գիտափորձ», որում մասնակիցների շուրջ 8%-ը ցուցաբերել է նոնկոնֆորմիստական ռեակցիա։
* 1963 թվական – «Միլգրեմի գիտափորձ», նկատի է առնվում նրա այն մոդիֆիկացիան, որում որոշակի փորձարկվողների նախապես գաղտնի հանձնարարված է հրաժարվել գիտափորձին մասնակցելուց։ Այս մոդիֆիկացիայում իսկական փորձարկվողների մեծ մասը նրանց օրինակով հրաժարվել է մասնակցել «գիտափորձին», բայց փորձարկվողների 10 %-ը շարունակել է կատարել գիտափորձն անցկացնողի հրահանգները՝ չնայած գիտափորձի պայմաններին։
* 1980 թվական – Չարլզ Ռիչարդ Սնայդերի ու Հովարդ Ֆրոմկինի գիտափորձերը Պերդյուի համալսարանի ուսանողների հետ, որտեղ ուսանողներին նախ առաջարկվել է գնահատել, թե իրենց կարծիքով՝ իրենց 10 ամենակարևոր դրույթներից որոնք են համընկնում այլ ուսանողների նման դրույթների հետ, ապա մասնակցել կոնֆորմիզմի փորձնական ուսումնասիրությանը։ Հայտնաբերվել է օրինաչափություն, համաձայն որի՝ որքան շատ են ուսանողները հարցման ընթացքում իրենց դրույթները նույնացրել ուրիշների դրույթների հետ, այնքան ավելի ուժեղ է արտահայտվել նոնկոնֆորմիզմի միտումը փորձնական փուլում։

## Ծանոթագրություններ

Կատեգորիա:Ինդիվիդուալիզմ
Կատեգորիա:Կոգնիտիվ խախտումներ
Կատեգորիա:Սոցիալական հոգեբանություն
Կատեգորիա:Ստանդարտներ
Այդըն Ալիզադե

**Այդըն Արիֆ օղլու Ալիզադե** (Ալիև) (, ), ադրբեջանցի կրոնագետ, փիլիսոփայության պատմաբան, մշակութաբան, պատմաբան, գրող, վիճաբան։

## Կենսագրություն
Այդըն Ալիզադեն ծնվել է 1963 թվականին հոկտեմբերի 21-ին Բաքվում՝ ծառայողների ընտանիքում։ Իսկենդեր Ալիևի և Աբութալիբ Աբդուլլաևի թոռն է։

Միջնակարգ դպրոցի ավարտից հետո բարձրագույն կրթություն է ստացել է Ադրբեջանի ճարտարապետության և շինարարության համալսարանում։ Աշխատել է գյուղատնտեսական ոլորտում, 1981-1983 թվականներին ծառայել է ԽՍՀՄ ՌԾՈՒ-ում։

1997-2000 թվականներին սկսել է զբաղվել գիտական գործունեությամբ։ 1997 թվականին դարձել է Ադրբեջանի Գիտությունների ազգային ակադեմիայի Փիլիսոփայությոան և իրավունքի ինստիտուտի հայցորդ։ 2001 թվականին պաշտպանել է թեկնածուական, իսկ 2009 թվականին՝ դոկտորական ատենախոսությունը։ 2003 թվականից աշխատում է ԱԳԱԱ Փիլիսոփայությոան և իրավունքի ինստիտուտում, որտեղ զբաղեցնում Հասարակակագիտության բաժնի գլխավոր գիտական աշխատակցի և հասարակական գիտությունների ատենախոսական խորհրդի անդամի պաշտոնները։

Զանազան փիլիսոփայական և կրոնագիտական գիտաժողովների մասնակից է։

## Ծանոթագրություններ

Կատեգորիա:Ադրբեջանի ճարտարապետության և շինարարության համալսարանի շրջանավարտներ
Կատեգորիա:Ադրբեջանցի իսլամագետներ
Կատեգորիա:Ադրբեջանցի կրոնագետներ
Կատեգորիա:Ադրբեջանցի մշակութաբաններ
Կատեգորիա:Ադրբեջանցի պատմաբաններ
Կատեգորիա:Ադրբեջանցի փիլիսոփաներ
Կատեգորիա:Բաքվի երաժշտական ակադեմիայի դասախոսներ
Կատեգորիա:Իսլամի պատմաբանաններ
Կատեգորիա:Փիլիսոփայական գիտությունների դոկտորներ
Կատեգորիա:Փիլիսոփայության պատմաբանաններ
Էրգլյիի շրջան

**Էրգլյիի շրջան** (), վարչա-տարածքային միավոր Լատվիայի Հանրապետության կենտրոնական մասում՝ Վիդզեմե տարածաշրջանում։ Շրջանը բաղկացած է երեք վոլոստներից, վարչական կենտրոնն է Էրգլի գյուղը։ Շրջանը ստեղծվել է 2009 թվականի հուլիսի 1-ին։ Տարածքը կազմում է 379,5 կմ²։ Սահմանակից է Օգրեի, Ամատայի, Վեցպիեբալգայի, Մադոնայի, Պլյավինյասի և Կոկնեսեի շրջանների հետ։

## Բնակչություն
2010 թվականի հունվարի 1-ի դրությամբ շրջանի բնակչությունը կազմում էր 3535 մարդ։

2011 թվականի Լատվիայի բնակչության մարդահամարի արդյունքներով ազգային կազմն էր՝

## Տարածքային բաժանում
* Սաուսնեյի վոլոստ ()
* Էրգելյան վոլոստ ()
* Յումուրդյան վոլոստ ()

## Ծանոթագրություններ

## Արտաքին հղումներ
* Շրջանի պաշտոնական կայքը 

Կատեգորիա:Լատվիայի շրջաններ
Գուլյաշ

**Գուլյաշ** (, գուլյաշ), հունգարացիների ազգային ուտեստ, որը պատրաստվում է ապխտած խոզի ճարպով, սոխով և պղպեղով, տապակած տավարի կամ հորթի մսի կտորներով և կարտոֆիլով։ Ուտեստը պատկանում է թանձր ապուրների շարքին։ Ի սկզբանե ապուրը հանդիսացել է հունգարացի խաշնարածների ավանդական կերակրատեսակը և պատրաստվել է ղազաններում՝ խարույկի վրա։

Միսը խոզի ճարպով նախապես տապակվում է կաթսայում կամ խորը թավայի մեջ՝ մինչ վարդագույն կեղևի առաջացումը։ Դրանից հետո կաթսայի մեջ լցնում են ջուր և նախապես տապակած կարտոֆիլը, տոմատի մածուկը կամ թարմ լոլիկ, քաղցր պղպեղ, ալյուր, և ուտեստը եփվում է մինչ պատրաստ լինելը։

Գուլյաշը լայն տարածում ունի Հարավային Ռուսաստանում՝ ղազախների խոհանոցում։

## Այլ ուտեստներ՝ «Գուլյաշ» անվանման ներքո
Ռուսաստանում և նախկին ԽՍՀՄ-ի կազմի մեջ մտնող երկրներում հաճախ սխալմամբ գուլյաշ են անվանում ռագուն, որն իրենից ներկայացնում է առանց ոսկորի միս, որը սովորաբար պատրաստվում է երկու անգամ ուտելու համար. սկզբից տապակում են յուղի կամ ձեթի մեջ, ապա շոգեխաշում են կերակրալցուկի մեջ, որի հիմնական բաղադրատարրը տոմատի մածուկն է։ Այդպիսի գուլյաշը մատուցվում է ցանկացած խավարտի՝ կարտոֆիլի խյուսի, մակարոնեղենի, բրնձի, հնդկացորենի հետ։ Իրապես, այդպիսի ուտեստը բազմաթիվ նմանություններ ունի ոչ թե գուլյաշի, այլ՝ պերկելյոտի հետ։

## Տես նաև
* Ազու (թաթարական)
* Այնտոպֆ (գերմանական) 
* Չոլնտ (հրեական)
* Կոսիդո (իսպանական)
* Ռագու (իտալական)
* Բեֆստրոգանով (ռուսական)
* Հագանի (հայկական)

## Ծանոթագրություններ

## Գրականություն
* 
* 
* 

## Արտաքին հղումներ
* Հունգարական գուլյաշ պատրաստելու բաղադրատոմս՝ լուսանկարով 

Կատեգորիա:Հունգարական խոհանոց
Սպեյկեր

**Սպեյկեր**, բացառիկ սպորտային մեքենաներ արտադրող նիդերլանդական ընկերություն։

Սպեյկեր ընկերությունը 2010 թվականի հունվարի 26-ին ամերիկյան Ջեներալ Մոթորս ընկերությունից գնել է շվեդական Saab Automobile AB ավտոմոբիլաշինական ընկերությունը, որ արդյունքում 2011 թվականին ստեղծվել է նոր անվանումով ընկերություն՝ «Swedish Automobile N.V»։

## Պատմություն
400px|thumb|Spyker C8
400px|thumb|Spyker C12 Zagato
Ժամանակակից Spyker ընկերությունը ոչ մի պատմական կապ չունի 1926 թվականին սնանկացած նիդերլանդական ավտո-ավիաշինական «Spijker» ընկերության հետ (1903 թվականից՝ «Spyker»), բացի 1999 թվականին «Spyker» ապրանքանիշն օգտագործելու իրավունքի ձեռք բերումը, որով 1989-1925 թվականներին նիդերլանդական ընկերությունը թողարկեց թեթև մարդատար և բեռատար մեքենաներ։ 1915 թվականին ընկերությունը ներդրեց մի կարգախոս, որն օգտագործվում է մինչ օրս՝ *«Nulla tenaci invia est via»*։ Այն լատիներենից թարգմանաբար նշանակում է «Համառների համար չկան անհաղթահարելի ճանապարհներ»։ Առաջին համաշխարհային պատերազմի ժամանակ Spyker ընկերությունը միանալով Dutch Aircraft Factory N.V ընկերության հետ՝ սկսեց թողարկել նաև ավիացիոն սարքեր։ Այստեղից է, որ ընկերության տարբերանշանի վրա հայտնվեց օդային պտուտակը և ավտոմեքենայի անվադողը։

Վերածնված ընկերությունը հիմնվեց Վիկտոր Մյունլերի (Victor Muller) և Մարտին դե Բրյունի (Maarten de Bruijn) կողմից։ 2000 թվականի հունվարի 1-ից սկսած ընկերությունը թողարկում է սպորտային ավտոմեքնաներ (ինչպիսիք են՝ C8-ը և C8 Laviolette-ը)։ Նախկինում Spyker ընկերության կողմից ինքնաթիռների շարժիչներ արտադրելն իր անդրադարձն է ստացել նորաստեղծ մեքենաների դետալների, ինչպես նաև պատկերանիշի վրա։

## Մոդելներ շարք
* Spyker 8
** C8 Laviolette
** C8 Spyder 
** C8 Spyder T (Turbo)
** Spyker C8 Double 12 S (Langer Radstand)
** Spyker C8 Aileron 
* Spyker C12
* Spyker B6 Venator

### Կոնցեպտ-մեքենաներ
* Spyker C12 Zagato
* Spyker D12 Peking-to-Paris
* Spyker C12 La Turbie

## Մենքենարի մրցավազք
### Spyker F1
2006 թվականի սեպտեմբերի 6-ին Spyker-ը 106.6 մլն ամերիկյան դոլարով ռուս գործարար Ալեքսանդր Շնեյդերից գնեց ռուսական «Միդլանդ» թիմը։

2007 թվականին թիմը վաճառվեց հնդիկ միլիարդատեր Վիջայ Մալյաին։

## Վաճառք

## Ծանոթագրություններ

Կատեգորիա:2000 հիմնադրված ընկերություններ
Կարինե Բաղրամյան

**Կարինե Ալբերտի Բաղրամյան** (), հայ կենսաֆիզիկոս։ Կենսաբանական գիտությունների դոկտոր (2004):

## Կենսագրություն
Կարինե Բաղրամյանը ծնվել է 1962 թվականի մարտի 28-ին, Վրաստանի Ախալքալաքի շրջանում։ Ավարտել է Երևանի պետական համալսարանը։ 1985 թվականից աշխատել է նախ Երևանի պետական համալսարանում, ապա՝ ՀՀ ԳԱԱ ֆիզիոլոգիայի ինստիտուտում, այնուհետև՝ ԵՊՀ կենսաբանական կենսաֆիզիկայի ամբիոնում, 2004 թվականից եղել է առաջատար գիտաշխատող։

Աշխատանքները վերաբերում են ակտիվ փոխադրող համակարգերի մոլեկուլային մեխանիզմներին անօդակյաց ֆերմենտացնող միկրոօրգանիզմների կենսաֆիզիկային, թաղանթային սպիտակուցների առանձնահատկություններին։ Հեղինակ է «Կենսաբանական թաղանթների կենսաֆիզիկա և կենսաէներգետիկա» (2003) բուհական ձեռնարկի։

## Անդամակցություն
* Եվրոպական կենսաէլեկտրամագնիսական ընկերության անդամ (1991)։ 
* Կենսաֆիզիկայի ամերիկյան ընկերակցության անդամ (2005)։ 
* Եվրոպական կեևսաքիմիական ընկերակցությունների դաշնության հայկական մասնաճյուղի անդամ (2005)։ 
* "Diagnostic Pathology" միջազգային հանդեսի խմբագրական խորհրդի անդամ (1991)։

## Պարգևներ
* Պողոսյան մրցանակ (Բջջային թաղանթների տեղափոխիչ և ֆերմենտային ակտիվությունն ու նրանց փոխազդեցությունը ծծումբ պարունակող օրգանական միացությունների հետ հոդվածների շարքի համար) և ոսկե մեդալ (2003)։

## Երկեր
* «Կենսաբանական թաղանթների կենսաֆիզիկա և կենսաէներգետիկա» (2003) բուհական ձեռնարկ։

## Ծանոթագրություններ

Կատեգորիա:Հայ կենսաֆիզիկոսներ
Կատեգորիա:Կենսաբանական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:Պողոսյան մրցանակի դափնեկիրներ
Էմմա Բաղրամյան

**Էմմա Ռուբենի Բաղրամյան** (), հայ ներզատաբան։ Բժշկական գիտությունների դոկտոր (1969):

## Կենսագրություն
Էմմա Բաղրամյանը  ծնվել է 1926 թվականին, ՀԽՍՀ Նոյեմբերյանի շրջանում։ 1951 թվականին ավարտել է Երևանի բժշկական ինստիտուտը։ 1956-1969 թվականներին ղեկավարել է ԽՍՀՄ Բժշկական գիտությունների ակադեմիան, Փորձարարական ներզատաբանության և հորմոնների քիմիայի ինստիտուտը, 1969-1980 թվականներին՝ Մանկաբարձության և գինեկոլոգիայի ՀամԳՀհ մանկաբարձական ներզատաբանության լաբորատորիաները։ 1981 թվականին՝ Մոր և մանկան առողջության պահպանման համամիության գիտական կենտրոնի ավագ գիտաշխատող։

Աշխատանքները վերաբերում են փորձակենդանիների ներզատիչ համակարգի վրա իոնացնող ճառագայթման ազդեցությանը, հղիության ընթացքում ընկերքի ներզատիչ ֆունկցիային, պտղի ներզատիչ համակարգի ձևավորմանը, դաշտանի ֆունկցիայի տարբեր խանգարումներով կանանց մոտ հորմոնների խանգարման բնույթի ախտորոշմանը։

## Երկեր
* Диагностическое значение исследования гормонов в акушерстве, М., 1972:
* Беременность при гипотиреозе, М„ 1982:
* Содержание стероидных гормонов в плазме при физиологической беременности, М., 1986:

## Ծանոթագրություններ

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7

Կատեգորիա:Հայ ներզատաբաններ
Կատեգորիա:Հայ բժշկուհիներ
Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Մեո դա Սիենա

250px|մինի|Սբ. Էրկոլանոն՝ եկեղեցու մանրակերտը ձեռքին
**Մեո դա Սիենա** (իտալերեն՝ **Mèo da Siena**, ), ուշ գոթիկայի ժամանակաշրջանի իտալացի նկարիչ։ Գործել է 1310-1333 թվականներին, հիմնականում՝ Ումբրիայում։ Հայտնի է նաև **Բարտոլոմեո Գարնիերի** և **Մեո դա Գվիդո դա Սիենա** անուններով։ Արվեստի որոշ պատմաբանների կարծիքով՝ նա որդին է 1319 թվականին Պերուջայում բնակություն հաստատած սիենացի նկարիչ Գվիդո Գարնիերիի, ով հայտնի է նաև Գրատիանի կամ Գրացիանի անուններով։ Սակայն Մեոյի հոր ինքնության հարցը դեռևս մնում է բանավեճի առարկա, քանի որ 13-րդ դարի վերջին և 14-րդի սկզբներին Գվիդո անունով սիենացի մի քանի նկարիչներ են գործել։ Ուսումնասիրողներից ոմանք, ինչպես, օրինակ, Մարիոտին, Մեոյի հայր համարում են Սիենայի Սան Դոմենիկո բազիլիկի նշանավոր Մաեստայի հեղինակ Գվիդո Սիենացուն, սակայն ոչ բոլոր փորձագետներն են այս հարցում նրան համամիտ։

Չնայած Սիենացի մականվանը՝ Մեոն հիմնականում գործել է Ֆլորենցիայում և Պերուջայում, որտեղ պահպանվել են նրան վերագրվող գրեթե բոլոր աշխատանքները (ի դեպ՝ դրանց թվագրման հարցը նույնպես շարունակում է մնալ վեճի առարկա)։ Միակ ստեղծագործությունը, որ կրում է հեղինակի ստորագրությունը, ամենայն հավանականությամբ 1319 թվականին ստեղծված և ներկայումս Ումբրիայի ազգային պատկերասրահում պահվող պոլիպտիխն է (բառացի թարգմանած՝ բազմանկարը)՝ Տիրամոր, Մանկան և սրբերի պատկերներով
: Մեոյի լավագույն գործերից են համարվում ևս մեկ պոլիպտիխ, որ նա նկարել է Պերուջայի Սան Պիետրո եկեղեցու համար (ներկայումս այդ գործը գտնվում է Գերմանիայում՝ Ֆրանկֆուրտի արվեստների ինստիտուտում) և մի եռանկար (գտնվում է Պերուջայի գլխավոր տաճարի թանգարանում)։

Վերլուծելով Մեոյի ստեղծագործությունները՝ արվեստի պատմաբանները եզրահանգել են, որ նա սիենացի առաջին վարպետ նկարչի՝ Դուչչոյի (Duccio di Buoninsegna) հետևորդներից է։ Սակայն նա ոչ թե կրկնել է վարպետին, այլ ստեղծագործաբար յուրացրել նրա արտահայտչաձևերն ու ստեղծել ինքնատիպ գործեր, Պերուջայում ու շրջակայքում իր ժամանակի լավագույն նկարչի համբավը ձեռք բերել։

## Ծանոթագրություններ

## Գրականություն
* G. B. Cavalcaselle, Storia della pittura in Italia, I, Firenze, 1886.
* M. Guardabassi, Indice guida dei monumenti… nella provincia dell'Umbria, Perugia, 1872.
* A. Mariotti, Lettere pittoriche perugine, Perugia, 1788.
* M. Salmi, Quando morì Meo da Siena?, in in Rassegna d'arte senese, XVI, 1923, p.&nbsp;76.
* S. Siepi, Descrizione… della città di Perugia, II, Perugia, 1822.
* I. Vavasour-Elder, La pittura senese nella Galleria di Perugia, in Rassegna d'arte senese, V, 1909, pp.&nbsp;65–67.
* A. Venturi, Storia dell'arte italiana, V, Milano, 1907.
* R. Zampa, Il monastero di Montelabbate nel Comune di Perugia, Santa Maria degli Angeli, 1908.
* C. Weigelt, Su alcuni dipinti di Meo da Siena non ancora riconosciuti, V, 1909, pp.&nbsp;101–105.
* Meo di Guido da Siena biography with images

## Արտաքին հղումներ
* Meo di Guido da Siena (1300 - 1350), polittico - Perugia (Perugia)

Կատեգորիա:Իտալացի նկարիչներ
Դմիտրի Խավին

**Դմիտրի Խավին** (, ), խորհրդային և ռուս միջազգային լրագրող, օպերատոր, ՆՏՎ հեռուստաալիքի թղթակից։

## Կենսագրություն
Դմիտրի Խավինը ծնվել է 1948 թվականի դեկտեմբերի 15-ին, Լենինգրադում։ 1975 թվականին գերազանցությամբ ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի օպերատորական ֆակուլտետը (հետագայում կարողացել է անել նաև օպերատորական աշխատանք), դրանից հետո աշխատել է պետական հեռուստառադիոընկերությունում։

Լրագրության ասպարեզ է անցել 1970-ական թվականներին։ Լուսաբանել է Տաջիկստանում, Աֆղանստանում և Ավստրալիայում կատարվող իրադարձությունները։ Իր աշխատանքի համար պարգևատրվել է «Մարտական ծառայության համար» մեդալով։

Երկար ժամանակ ղեկավարել է «Ռուսկայա լինիա» գործակալությունը, որը մասնագիտացած է եվրոպական երկրներից ռուսական հեռուստաալիքների համար տեսանյութերի նկարահանումների ուղղությամբ։

1996 թվականի օգոստոսից Խավինն աշխատել է որպես ՆՏՎ հեռուստաալիքի թղթակից։ Մասնագիտացել Է ԵՄ-ի և ՆԱՏՕ-ի գործունեության լուսաբանման գործում։ Բացի այդ, ռեպորտաժներ է նկարահանել նաև ոչ քաղաքական թեմաներով։ Ապրել է Բելգիայի Վաթեռլոո քաղաքում։ Իր սյուժեներից շատերը Խավինն ինքնուրույն նկարահանել է որպես հեռուստաօպերատոր։ Աշխատել է «Այսօր», «Արդյունքներ», «Ֆուտբոլային ակումբ» և «Երկիր և աշխարհ» հեռուստածրագրերի համար։

Մահվանից մի քանի ամիս առաջ բժիշկները Դմիտրիի մոտ քաղցկեղ են հայտնաբերել։ Մահացել է 2007 թվականի դեկտեմբերի 9-ին՝ մինչև իր 59-ամյակը չապրելով ընդամենը մեկ շաբաթ։

## Ընտանիք
Դմիտրին Զախարիա Խավինի որդին է։ Դմիտրի Խավինն ամուսնացած էր և ուներ երեխաներ ու թոռներ։ Աղջիկը Ալեքսանդրա Խավինան է, տղան` Վլադիսլավ Խավինը։ Թոռները Դմիտրի Կոպցովն ու Դարիա Կոպցովան են։

## Ծանոթագրություններ

## Արտաքին հղումներ
* Умер корреспондент НТВ Дмитрий Хавин 
* Памяти Хавина… Сборник видеосюжетов 

Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Խորհրդային լրագրողներ
Կատեգորիա:Ռուս լրագրողներ
Կատեգորիա:Քաղցկեղից մահացածներ